《世之咏物者采春花而落秋实余欲矫其失作冬果十咏 其八 榧》
宋代·方一夔

有木出蛮乡，生居万仞冈。凌烟图朽质，中水濯青裳。

细剥琼肌莹，香浮雕俎光。尸虫穴何处，食果得奇方。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。